Byggðarráð Skagafjarðar gagnrýnir Umhverfisstofnun harðlega fyrir seinagang við rannsókn á bensínmengun á Hofósi. Brátt eru liðin tvö ár frá því mikill bensínleki uppgötvaðist úr birgðatanki N1 á Hofsósi.
Í desember 2019 neyddist fjölskylda á Hofsósi til að flytja úr húsi sínu vegna bensínmengunar sem rakin var til leka úr bensínstöð N1 í þorpinu. Þá var lyktarmengun í verslun KS á Hofsósi auk þess sem loka þurfti veitingastað á staðnum vegna sömu mengunar. Þó brátt séu liðin tvö ár frá því bensínlekinn uppgötvaðist er rannsókn enn ekki lokið.
Segir Sigfús Ingi Sigfússon, sveitarstjóri í Skagafirði. Í vikunni kallaði byggðarráð Skagafjarðar fulltrúa Umhverfisstofnunar á sinn fund til að afla upplýsinga um aðgerðir á Hofsósi, en Sigfús segir þar hafa verið fátt um svör.
Sveitarfélagið lét gera sjálfstæða rannsókn á menguninni og Sigfús segir hana hafa leitt í ljós bæði jarðvegsmengun og lyktarmengun upp úr holum. Því verði Umhverfisstofnun tafarlaust að skera úr um nauðsynlegar aðgerðir.
Sveitarstjórinn í Skagafirði krefst þess að Umhversisstofnun svari því tafarlaust hvernig bregðast eigi við mikilli bensínmengun á Hofsósi. Nærri tvö ár eru liðin frá því mikill bensínleki uppgötvaðist úr birgðatanki í þorpinu.